3 Lerato ke seka se segolo sa Jehofa. Ka gona re ka kwešiša lebaka leo Jesu a ilego a re molao o bohlokwa kudu ke wo o rego: “O rate Jehofa Modimo wa gago ka pelo ya gago ka moka, ka moya wa gago ka moka, ka monagano wa gago ka moka le ka matla a gago ka moka.” (Mareka 12:30) Jehofa o nyaka gore re mo rate ka ‘dipelo tša rena ka moka.’ Jehofa o tla kwa bohloko ge re ka rata motho yo mongwe goba selo se itšego go feta yena. Eupša ga se ra swanela go no bolela gore re a mo rata. Jehofa gape o letetše gore re mo rate ka ‘menagano ya rena ka moka’ le ka ‘matla a rena ka moka.’ Se se bolela gore go rata ga rena Jehofa go akaretša tsela yeo re naganago ka yona le seo re se dirago.—Bala Mika 6:8.